  
Kontaktinis asmuo: Martynas PILKIS

Telefonas: +37061813420  
El.paštas: [martynas@axiology.xyz](mailto:martynas@axiology.xyz)

„Axiology“ sėkmingai atliko obligacijų operacijas Eurosistemos skaitmeninio euro eksperimente

2024 m. spalio 30 d., Vilnius

**Kapitalo rinkų infrastruktūros teikėja „Axiology“ sėkmingai užbaigė obligacijų, įskaitant valstybės skolos vertybinius popierius, pirminio platinimo, atkarpų mokėjimų ir išpirkimo testavimą, pasitelkdama Vokietijos Bundesbanko „Trigger Solution“ sprendimą. Šis testavimas buvo dalis Eurosistemos eksperimentų, kurių metu buvo nagrinėjamas paskirstytosios registro technologijos (PRT) panaudojimas atsiskaitymams centrinio banko pinigais.**

Eurosistemos eksperimentų programoje Axiology buvo vienas iš dviejų dalyvauti priimtų subjektų, veikiančių pagal ES paskirstytojo registro technologija grindžiamoms rinkos infrastruktūroms skirtą bandomąją tvarką. Vykdytame eksperimente dėmesys buvo sutelktas į Axiology prekybos ir atsiskaitymo sistemą, kuri buvo naudojama obligacijų pirminio platinimo, atkarpų mokėjimų ir išpirkimo operacijų testinius atsiskaitymus. Vokietijos Bundesbanko „Trigger Solution“ sprendimas buvo naudojamas atsiskaitymams piniginėmis lėšomis atlikti.

„Šis eksperimentas patvirtino, kad Axiology sistema yra pilnai pasirengusi aptarnauti visą obligacijų gyvavimo ciklą, teikiant paslaugas greitai ir patikimai – taip, kaip to reikalauja šiuolaikinės rinkos,“ – teigia Marius Jurgilas, Axiology generalinis direktorius ir vienas iš kūrėjų. „Paskirstyto registro technologijos transformuos kapitalo rinkas, tačiau svarbu ne tik inovacijos, bet ir sklandus integravimasis, sąsajos su esamomis rinkos infrastruktūromis. Esame labai patenkinti šio eksperimento rezultatais.“

Lietuvos bankas taip pat [dalyvavo eksperimente](https://www.ecb.europa.eu/paym/pdf/participants_eurosystem_exploratory_work.pdf), Axiology bandymams suteikdamas testines sąskaitas T2 UTEST (Eurosistemos TARGET testinėje aplinkoje).

Axiology panaudos įgytą patirtį toliau tobulindama savo prekybos ir atsiskaitymo sistemą. Artimiausiu metu Axiology planuoja naudoti elektroninių pinigų žetonus kaip atsiskaitymo priemonę, numatant pereiti prie atsiskaitymų centrinio banko pinigais vėliau, kai tai bus prieinama rinkos infrastruktūros, grindžiamos paskirstytojo registro technologija, teikėjams.

***---***

***Apie „Axiology“****: „Axiology“ – kapitalo rinkos infrastruktūros teikėjas, kuris veiks* kuri veiks prižiūrimas Europos vertybinių popierių ir rinkų institucijos (ESMA). Axiology *vysto paskirstytojo registro technologijos (PRT) vertybinių popierių prekybos ir atsiskaitymo sistemą. Ji integruos vertybinių popierių saugojimo, prekybos, atsiskaitymo ir brokerių operacijas. Demokratizuodama prieigą prie finansinių instrumentų, Axiology išnaudos PRT technologinius sprendimus ir pernai ES pradėjusios galioti PRT rinkos infrastruktūroms skirtos bandomosios tvarkos nuostatas.*

*A person in a suit and tie

Description automatically generated*

Paveikslas 1. Marius Jurgilas, „Axiology“ vadovas ir bendraįkūrėjas

*A diagram of a financial system

Description automatically generated with medium confidence*

Schema 1. „Axiology“ dalyvavimas Eurosistemos eksperimente